《题西岩》
宋代·刘汲

人爱名与利，我爱水与山。
人乐纷而竞，我乐静而闲。
所以西岩地，千古无人看。
虽看亦不爱，虽赏亦不欢。
欣然会予心，卜筑于其间。
有石极峭屼，有泉极清寒。
流觞与祓禊，终日堪盘桓。
此乐为我设，信哉居之安。

作者简介：刘汲（？-1128年）字直夫，眉州丹稜（今属四川）人，宋哲宗绍圣四年中进士，知开封府鄢陵县。历通判隆德府、河中府，辟开封府推官，谪监蓬州酒税。宋钦宗时，起为京西路转运副使，驻守邓州。高宗建炎元年，加直龙图阁学士、知邓州兼京西路安抚使。抗击金军，力竭而亡，褒赠太中大夫，予谥忠介。